

 ข่าวประชาสัมพันธ์

28 เมษายน 2566

**SME D Bank จัดเต็ม “เติมความรู้คู่พัฒนา” ตลอดเดือน พ.ค.66**

**อัดแน่นโปรแกรมเสริมแกร่ง ฟรี! ยกระดับธุรกิจทะยานสู่ความสำเร็จ**

**ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank** ธนาคารเพื่อเอสเอ็มอีไทย เดินหน้าภารกิจด้านการพัฒนา ส่งเสริม สนับสนุน และผลักดันผู้ประกอบการเอสเอ็มอีไทย ทั้งลูกค้าธนาคาร และไม่ใช่ลูกค้าธนาคาร เพิ่มศักยภาพธุรกิจ ช่วยเพิ่มรายได้ ลดต้นทุนค่าใช้จ่าย สร้างโอกาสเข้าถึงแหล่งทุน พาธุรกิจเติบโตสู่ความสำเร็จอย่างยั่งยืน ผ่านโปรแกรมพัฒนาต่างๆ ต่อเนื่อง ตลอดเดือนพฤษภาคม 2566 ประกอบด้วย

1.สัมมนาออนไลน์ **"โครงการสุขาภิบาลอาหารสำหรับผู้สัมผัสอาหาร รุ่นที่ 2 / 2566"** สร้างความเชื่อมั่นผู้บริโภค ลดการสูญเสีย ดันยอดขายปัง จัด วันที่ 2 พ.ค.66 เรียนรู้ได้สะดวกผ่านออนไลน์โปรแกรม Zoom

2.Work Shop **"สร้างเศรษฐกิจที่ดีสู่ SMEs ให้ยั่งยืนด้วย Business Model Canvas"** หลักสูตรเรียนรู้ต้นทุนและรู้ผลกำไร เพื่อการเติบโตของธุรกิจ จัด วันที่ 9-10 พ.ค.66 ณ จ.นนทบุรี

3. กิจกรรมเติมทุนคู่พัฒนา เพื่อสมาชิกสภาอุตสาหกรรมแห่งประเทศไทย (ส.อ.ท.) ในงาน **“เปิดกล่องของขวัญเพื่อ SMEs ปี 66”** จัด วันที่ 9 พ.ค. 66 ณ จ.นครสวรรค์, 10 พ.ค. 66 ณ จ.อุทัยธานี, 24 พ.ค. 66 ณ จ.มุกดาหาร, 25 พ.ค. 66 ณ จ.นครพนม และ 31 พ.ค. 66 ณ จ.ราชบุรี

4. Work Shop **"SME ปัง..ตัง ได้คืน"** โครงการส่งเสริมผู้ประกอบการผ่านระบบ BDS พร้อมรับสิทธิอุดหนุนค่าใช้จ่ายในการพัฒนาธุรกิจ 20,000 บาทต่อราย จัดวันที่ 10 พ.ค. 66 ณ จ.สมุทรปราการ และ 16 พ.ค. 66 ณ จ.กาญจนบุรี

5. กิจกรรม **"ติดปีก SMEs ขับเคลื่อนธุรกิจด้วยดิจิทัล"** หนุน SMEs ใช้เทคโนโลยี เพิ่มประสิทธิภาพธุรกิจ แถมรับ depa Voucher ใช้งานเครื่องมือดิจิทัล จัดวันที่ 11 พ.ค. 66 ณ จ.นครราชสีมา , 16 พ.ค. 66 ณ จ.มหาสารคาม และ 18 พ.ค. 66 ณ จ.ขอนแก่น

6. Work Shop **"ชี้ช่องรวยด้วย tiktok"** แนะเทคนิคใช้แพลตฟอร์ม tiktok ให้ปัง จัดวันที่ 16 พ.ค.66 ณ โรงแรม ดารา จ.ภูเก็ต และ 18 พ.ค. 66 ณ จ.นครศรีธรรมราช

7.ยกขบวน “เติมทุนคู่ความรู้” จาก SME D Bank ให้บริการในงาน**มหกรรมการเงิน กรุงเทพฯ ครั้งที่ 23** (Money Expo 2023 Bangkok) จัดระหว่างวันที่ 11-14 พ.ค.66 ณ อาคารชาเลนเจอร์ 2-3 อิมแพ็ค เมืองทองธานี บูธ L2

8.กิจกรรม **"SMEs Scale Up To Digital Transformation"** ยกระดับธุรกิจ รับมือการเปลี่ยนแปลงจากเทคโนโลยีดิจิทัล จัดวันที่ 23 พ.ค. 66 ณ จ.พิจิตร

9.โครงการ **"เปิดโอกาส SMEsไทย ติดเครื่องธุรกิจสู่ความสำเร็จ"** แนะนำรับรู้และเข้าถึงสิทธิประโยชน์ทางภาษี จัดวันที่ 18 พ.ค. 66 ณ จ.ชลบุรี

10. Workshop **"สร้างช่องทาง เพิ่มรายได้ ด้วย Location Marketing และ Google Business Profile"** จัดวันที่25 พ.ค. 66 ณ จ.เชียงใหม่

11. ช้อปเพลิน **"SME D Market 2023"** สินค้าดี ราคาถูก จากลูกค้าธนาคาร จัดระหว่างวันที่ 25-26 พ.ค.66 ณ ชั้น 1 อาคาร SME Bank Tower (สำนักงานใหญ่)

12. **เข้ารับคำปรึกษาแนะนำเชิงลึกโดยโค้ชมืออาชีพจากโครงการ SME D Coach ติดต่อรับบริการได้โดยตรงทุกวันในวันและเวลาราชการ** ในหัวข้อดังนี้

- "SME D Me Logo" บริการจัดทำโลโก้ให้ธุรกิจ เพื่อเป็นตราสินค้าอย่างมีมาตรฐาน

- "เสริมอาวุธติดเครื่องมือ เทคโนโลยี ช่วยบริหารจัดการธุรกิจ" แนะนำใช้เครื่องมือช่วยยกระดับธุรกิจ เช่น QR Code , Line OA , Your QR อื่น ๆ พร้อม Workshop ลงมือปฏิบัติจริง

- "Location Marketing" นำธุรกิจขึ้นออนไลน์บน Google Map เปิดร้านค้าปั้มยอดขาย สร้างรายได้ ตรงกลุ่มเป้าหมาย

**ทุกโปรแกรมเข้าร่วมได้ ฟรี! สมัครและสอบถามรายละเอียดเพิ่มเติม Call Center 1357**